sagorsarker/bangla-wikipedia huggingface dataset:
আফগান একদিনের আন্তর্জাতিক ক্রিকেটারদের তালিকা

তালিকাভিত্তিক অত্র নিবন্ধটি আফগানিস্তানের পক্ষে একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে। ৫ জানুয়ারি, ১৯৭১ তারিখে ইংল্যান্ড ও অস্ট্রেলিয়ার মধ্যে সর্বপ্রথম অনুষ্ঠিত হয়।
১৯৯৫ সাল আফগানিস্তান ক্রিকেট ফেডারেশন গঠিত হয়। কিন্তু, ২০০০ সাল পর্যন্ত তালিবান সরকার ক্রিকেট খেলাকে নিষিদ্ধ ঘোষণা করে। কিন্তু, এ নিষেধাজ্ঞা প্রত্যাহারের পর দলটি আন্তর্জাতিক ক্রিকেট অঙ্গনে বৈপ্লবিক উত্থান ঘটায়। ২০০১ সালে আইসিসি’র অনুমোদনযোগ্য সদস্যরূপে অন্তর্ভুক্ত হয়।
২০০৬ সালে মুম্বাইয়ে অনুষ্ঠিত খেলায় মেরিলেবোন ক্রিকেট ক্লাবকে পর্যদুস্ত করেন। ২০০৬ সালের শেষদিকে দলটি ইংল্যান্ড গমন করে। ঐ সফরে কাউন্টি দ্বিতীয় একাদশ দলগুলোর বিপক্ষে সাত খেলার ছয়টিতেই বিজয়ী হয়। ২০০৮ সালে বিশ্ব ক্রিকেট লীগে যোগ দেয়। শুরুরদিকে বছরগুলোয় ২০০৮ সালের পঞ্চম বিভাগ ও চতুর্থ বিভাগের শিরোপা পায়। পরের বছরই ২০০৯ সালের তৃতীয় বিভাগের শিরোপা লাভ করতে সক্ষম হয়। ২০০৯ সালে অল্পের জন্যে ২০১১ সালের ক্রিকেট বিশ্বকাপে খেলার সুযোগ হাতছাড়া করে। ঐ বছর তারা আইসিসি বিশ্বকাপ বাছাইপর্বে পঞ্চম স্থান দখল করেছিল। তবে, এ অবস্থানের ফলে তারা ওডিআই মর্যাদার অধিকার পায় ও চারদিনব্যাপী আইসিসি আন্তঃমহাদেশীয় কাপে খেলার সুযোগ লাভ করে।
আফগানিস্তান ক্রিকেট দল ২০০৯ সালে প্রথমবারের মতো একদিনের আন্তর্জাতিকে অংশগ্রহণ করে। তাদের প্রথম ওডিআইটি ছিল ২০০৯ সালের বিশ্বকাপ বাছাইপর্বের পঞ্চম স্থান নির্ধারণী খেলায় স্কটল্যান্ডের বিপক্ষে। খেলায় তারা ৮৯ রানে জয়ী হয়েছিল। এরপর থেকে অদ্যাবধি ৪৭জন খেলোয়াড় ওডিআইয়ে অংশগ্রহণ করেছেন।
যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই ম্যাচে তাঁর প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে।
রজত গুপ্ত

রজত কুমার গুপ্ত (জন্ম ২ ডিসেম্বর ১৯৪৮) একজন ভারতীয় বংশোদ্ভূত মার্কিন ব্যবসায়ী। তিনি বিশ্বখ্যাত বহুজাতিক ব্যবস্থাপনা উপদেষ্টা প্রতিষ্ঠান ম্যাকিনজি অ্যান্ড কোম্পানি-র সর্বপ্রথম প্রবাসে-জন্ম-নেওয়া ব্যবস্থাপনা পরিচালক ছিলেন (১৯৯৪-২০০৩)। তিনি মার্কিন যুক্তরাষ্ট্রের বৃহত্তম কিছু ব্যবসা প্রতিষ্ঠান বা কর্পোরেশন যেমন গোল্ডম্যান স্যাকস, প্রক্টর অ্যান্ড গ্যাম্বল এবং আমেরিকান এয়ারলাইনসের ব্যবস্থাপনা পরিষদের সদস্য ছিলেন। এছাড়া তিনি অলাভজনক প্রতিষ্ঠান যেমন বিল অ্যান্ড মেলিন্ডা গেটস ফাউন্ডেশন এবং দ্য গ্লোবাল ফান্ড টু ফাইট এইডস, টিউবারকুলোসিস অ্যান্ড ম্যালেরিয়ার উপদেষ্টা ছিলেন। তিনি ইন্ডিয়ান স্কুল অফ বিজনেস, অ্যামেরিকান ইন্ডিয়ান ফাউন্ডেশন, নিউ সিল্ক রাউট এবং স্ক্যানডেন্ট সলিউশনস নামের সংস্থাগুলির সহ-প্রতিষ্ঠাতা।
২০১২ সালে অভ্যন্তরীণ বাণিজ্যে অংশগ্রহণের অভিযোগে গুপ্তকে দুই বছরের কারাদণ্ড ও ৫০ লক্ষ মার্কিন ডলারের অর্থদণ্ড প্রদান করা হয়। দণ্ডের বিরুদ্ধে মার্কিন সুপ্রিম কোর্ট বা সর্বোচ্চ আদালতে গুপ্তের করা আপীল প্রত্যাখ্যাত হয়।
গুপ্ত ভারতের পশ্চিমবঙ্গের কলকাতায় জন্মগ্রহণ করেন। বাল্যকালে দিল্লিতে পড়াশোনা করেন এবং দিল্লি আই আই টি (ভারতীয় প্রযুক্তি ইন্সটিটিউট) শিক্ষা প্রতিষ্ঠানে যন্ত্র প্রকৌশলে ১৯৭১ সালে স্নাতক উপাধি অর্জন করেন। এরপর মার্কিন যুক্তরাষ্ট্রে হার্ভাড বিশ্ববিদ্যালয়ের ব্যবসা বিদ্যালয় (হার্ভার্ড বিজনেস স্কুল) থেকে ১৯৭৩ সালে এমবিএ (ব্যবসায় প্রশাসনে স্নাতকোত্তর) উপাধি লাভ করেন। সে বছরই তিনি ম্যাকিনজি অ্যান্ড কোম্পানিতে হাতেগোনা কয়েকজন ভারতীয়দের একজন হিসেবে যোগদান করেন।
জেইল্যান্ড সেতু

জেইল্যান্ড সেতু ( ) নেদারল্যান্ডসের দীর্ঘতম সেতু। সেতুত ইস্টার্ন সাহেল্ডটাকে অতিক্রম করেছে। এটা জেইল্যান্ড প্রদেশের দ্বীপপুঞ্জের অন্তর্গত স্চুয়ান-দুইভাল্যান্ড এবং নূরড-বেভেল্যান্ডকে সংযুক্ত করে। জেইল্যান্ড সেতু ১৯৬৩ এবং ১৯৬৫ সালের মধ্যে নির্মিত হয়েছিল। সমাপ্তির সময় এটি ইউরোপের দীর্ঘতম সেতু ছিল। এর মোট দৈর্ঘ্য ৫,০২২ মিটার, এবং এতে ৯৫ মিটারের ৪৮ টি স্প্যান, ৭২.৫ মিটারের ২ টি স্প্যান এবং ৪০ মিটার প্রশস্ত একটি চলমান সেতু রয়েছে। জেইল্যান্ড প্রদেশ সেতু নির্মাণের জন্য ঋণ গ্রহণ করেছিল। প্রথম ২৪ বছর ধরে টোল গ্রহণ করে ঋণ পরিশোধ করা হয়েছিল।
জিপনি

জিপনি (ফিলিপিনো ভাষায়: "dyipne") ফিলিপাইনে প্রচলিত সবচেয়ে জনপ্রিয় গণপরিবহন ব্যবস্থা। এগুলি একধরনের ক্ষুদ্র বাস, যেগুলিতে দ্বিতীয় বিশ্বযুদ্ধের সময় মার্কিন সেনাদের ব্যবহৃত জিপ গাড়িগুলির পরিবর্তন সাধন করে নির্মাণ করা হয়। একেকটি জিপনিতে প্রায় ২০ জন যাত্রী উঠতে পারে এবং এগুলির গায়ে অনেক রঙবেরঙের চটুল ধাঁচের নকশা ও চিত্র থাকে। জিপনি গাড়িগুলির গায়ের নকশাগুলি ফিলিপাইনের সংস্কৃতি ও শিল্পকলার একটি প্রতীকে পরিণত হয়েছে। ১৯৬৪ সালে নিউ ইয়র্কে অনুষ্ঠিত বিশ্ব মেলার ফিলিপাইন তাঁবুতে একটি সারাও জিপনি গাড়িকে ফিলিপাইনের জাতীয় প্রতিচ্ছবি হিসেবে উপস্থাপন করা হয়।
পি. ভি. নরসিমা রাও এক্সপ্রেসওয়ে

২০০৫ সালের মার্চ মাসে রাজীব গান্ধী আন্তর্জাতিক বিমানবন্দরের নির্মাণ শুরু হলে, অন্ধ্রপ্রদেশের পূর্ববর্তী সরকার শহর থেকে শামসাবাদ পর্যন্ত একটি ট্রাফিক সংকেত মুক্ত রুট বাস্তবায়ন করার পরিকল্পনা নিয়ে আসে। ৩ যাত্রাপথকে শহর থেকে শামসাবাদের মধ্যে সংযোগের জন্য নির্বাচিত করা হয়, এর মধ্যে ছিল এনএইচ৪৪ (এনএইচ৭) নেহরু জুওলজিক্যাল পার্ক হয়ে, শ্রীশৈলম হাইওয়ে (এনএইচ৭৬৫) এবং ইনার রিং রোড, হায়দ্রাবাদ মেহেদিপত্তনমে হয়ে। ৩ টি রুটের মধ্যে এনএইচ৪৪ ইতোমধ্যে যানজট খুব বেশি পরিমাণে ছিল এবং যানজটের কোনও প্রবৃদ্ধি প্রতিরোধ করার ক্ষেত্রে এটি সক্ষম ছিল না। শ্রীশৈলম হাইওয়ে শহরের পশ্চিম অংশে প্রবেশযোগ্য নয়, কারণ এই অংশে বানজারা হিলস, জয়ন্তী হিলস, পুঞ্জাগুত্তা এবং কিছু অন্যান্য বিশিষ্ট এলাকা রয়েছে। ইনার রিং রোড ছিল একটি বিস্তৃত ৬-লেনের রাস্তা, যা যে কোনও ট্র্যাফিক সরবরাহ করে। এই রাস্তার উপর একটি উচ্চস্তরযুক্ত হাইওয়ে নির্মাণ খুব সহজ ছিল এবং সরকার এই রুটটি বিকাশ করতে বেছে নেয়, পূর্ব রাস্তাগুলি ছেড়ে।
প্রাথমিক পরিকল্পনাটি এই রাস্তাকে ৮-লেনে বিস্তৃত করা, তবে পরবর্তীতে এটি একটি ৪-লেন বিশিষ্ট এলিলেটেড এক্সপ্রেসওয়ে নির্মাণের জন্য পরিবর্তিত হয়। ২৮ অক্টোবরে প্রকল্পটি সম্পন্ন করার লক্ষ্যে অক্টোবর ২০০৫ সালে নির্মাণ শুরু হয়। কিন্তু আর্থিক সমস্যাগুলির কারণে, নির্মাণ কাজে বিলম্ব হয় এবং ১৯ অক্টোবর ২০০৯ সালে খোলা হয়। এক্সপ্রেসওয়ে আরম্ভ হয় মেহেদিপত্তনমের কাছে সরোজিনী দেবী আই হসপিটাল থেকে এবং আরামগড়ের কাছাকাছিএনএইচ ৪৪ -এর সঙ্গে মিশে গেছে। মোট নুমানিকখ রচ ৪০০ ক োটি টাকা হলেও ৫বর্ধিত খরচ ০০ কোটি টাকা।
এক্সপ্রেসওয়ে এর আগের নকশায় প্রবেশের জন্য এবং বাইরে যাওয়ার জন্য কোনও র্যাম্প ছিল না। এটি আশেপাশের এলাকার মানুষের কাছে এক্সপ্রেসওয়েকে অব্যবহারযোগ্য করে তোলে। মেহেদীপত্তনমে এক্সপ্রেসওয়েতে প্রবেশ করতে হবে এবং আরামগড়ে চলে যেতে হবে। সুতরাং, উড়ালপুলে খুব কম যান চলাচলের জন্য এটা করা হয়েছিল। পরে নকশাটি সংশোধন করা হয় এবং প্রবেশের ও প্রস্থানের জন্য ৩ জোড়া র্যাম্প নির্মাণ করা হয়। ৩ জোড়া র্যাম্প নির্মাণ করা হয় নিচের জংশন ৩ টিতেঃ
নন্দাইগাজন রেলওয়ে স্টেশন

নন্দাইগাজন রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি নন্দাইগাজন এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৬১ কি.মি. দূরে স্টেশনটি অবস্থিত।
নন্দাইগাজন রেলওয়ে স্টেশনটি পশ্চিমবঙ্গের এন এইচ-৪১, নন্দাইগাজন তে অবস্থিত। স্টেশন কোড হল (এনডিজিজে)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি ভোগপুর এবং মেছেদা এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
কধুরখীল উচ্চ বিদ্যালয়ের প্রাচীন মৃৎভবন ও পার্বতী চরণ দীঘি

কধুরখীল উচ্চ বিদ্যালয়ের প্রাচীন মৃৎভবন ও পার্বতী চরণ দীঘি বাংলাদেশের চট্টগ্রাম জেলার বোয়ালখালী উপজেলায় অবস্থিত প্রত্নস্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
কৃষ্ণনগর কলেজিয়েট স্কুল

কৃষ্ণনগর কলেজিয়েট স্কুল নদীয়া জেলার একটি সুপ্রাচীন ও ঐতিহ্যশালী উচ্চ মাধ্যমিক বিদ্যালয়। এটি কৃষ্ণনগর শহরে অবস্থিত।
কৃষ্ণনগর কলেজিয়েট স্কুলটির প্রথম দিকে স্থায়ী কোনও ভবন ছিল না। প্রথমে কৃষ্ণনগর সরকারি কলেজ এ এই স্কুল চলত। ১৮৪৬ সালে এই বিদ্যালয় প্রতিষ্ঠা হয়। প্রথম অধ্যক্ষ নির্বাচিত হন ডেভিড লেস্টার রিচার্ডসন। ব্যারিস্টার মনমোহন ঘোষ তার বসতবাড়িটি স্কুলকে দান করেন শিক্ষার প্রসারে ব্যবহারের জন্য। বর্তমান বিদ্যালয় ভবনটি তার বাড়িতেই অবস্থিত। পণ্ডিত মদনমোহন তর্কালঙ্কার, রামতনু লাহিড়ী, বেণী মাধব দাস প্রমুখেরা এই স্কুলে শিক্ষকতা করেছেন।
ভোগপুর রেলওয়ে স্টেশন

ভোগপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি ভোগপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৬৩ কি.মি. দূরে স্টেশনটি অবস্থিত।
ভোগপুর রেলওয়ে স্টেশনটি পশ্চিমবঙ্গের ভোগপুর এ অবস্থিত। স্টেশন কোড হল (বিওপি)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি নারায়ণ পাকুড়িয়া মুড়াইল এবং নন্দাইগাজন এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
হেলি জেনসেন

হেলি নিকোল কেলা জেনসেন (; জন্ম: ৭ অক্টোবর, ১৯৯২) ক্রাইস্টচার্চে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। নিউজিল্যান্ডের পক্ষে আন্তর্জাতিক ক্রিকেট খেলছেন। দল তিনি মূলতঃ অল-রাউন্ডার হিসেবে দায়িত্ব পালন করছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন হেল জেনসেন।
বর্তমানে তিনি অস্ট্রেলিয়ায় বসবাস করছেন। সেখানে এসিটি মিটিয়র্স ও মেলবোর্ন রেনেগ্যাডসের পক্ষে খেলছেন।
জুন, ২০১৬ সালে AUD ২ ডলার বাজি রাখার অপরাধে ক্রিকেট অস্ট্রেলিয়া কর্তৃক ছয় মাসের নিষেধাজ্ঞার কবলে পড়েন। নভেম্বর, ২০১৫ সালে গাব্বায় অস্ট্রেলিয়া ও নিউজিল্যান্ড পুরুষ দলের মধ্যকার টেস্ট খেলায় এ ঘটনার সূত্রপাত হয়।
২০১৮ সালে আয়ারল্যান্ড ও ইংল্যান্ড গমন করেন। আগস্ট, ২০১৮ সালে নিউজিল্যান্ড ক্রিকেট কর্তৃক জাতীয় পর্যায়ে চুক্তিবদ্ধ হন। অক্টোবর, ২০১৮ সালে ওয়েস্টে ইন্ডিজে অনুষ্ঠিত আইসিসি মহিলা বিশ্ব টুয়েন্টি২০ প্রতিযোগিতায় নিউজিল্যান্ড দলের সদস্যরূপে অন্তর্ভুক্ত হন।
এপ্রিল, ২০১৯ সালে অস্ট্রেলীয় প্রমিলা ক্রিকেটার নিকোলা হ্যানককের সাথে আনুষ্ঠানিকভাবে পরিণয়সূত্র স্থাপন করেন। কিউই অল-রাউন্ডার হেলি জেনসেন তার দীর্ঘদিনের বান্ধবী অস্ট্রেলীয় নিকোলা হ্যানককের সাথে দীর্ঘদিনের ঘনিষ্ঠ সম্পর্ক বজায় রেখেছিলেন। অতঃপর ১২ এপ্রিল সানশাইন কোস্টের মুলুলাবায় একই লিঙ্গের নিকোলা হ্যানককে বিয়ে করেন। এ দম্পতি চার বছর ধরে একত্রে বসবাস করে আসছিলেন। চতুর্থ মহিলা ক্রিকেটার হিসেবে তিন বছরের মধ্যে সমলিঙ্গের কাউকে বিয়ে করেন। তবে, ট্রান্স-তাসমানীয় এলাকায় এটিই প্রথম ঘটনা।
এর পূর্বে নিউজিল্যান্ডীয় অ্যামি স্যাটার্দওয়েট-লি তাহুহু ২০১৭ সালে, দক্ষিণ আফ্রিকান ডেন ফন নাইকার্ক-মারিজান কাপ জুলাই, ২০১৮ সালে এবং এ মাসের শুরুতে নিউজিল্যান্ডীয় লিজ পেরি-ম্যাডি গ্রীন বৈবাহিক সম্পর্ক স্থাপন করেন।
হারপিন

হারপিন (মাঞ্চু ভাষায়: ; ) গণচীনের উত্তর-পূর্বভাগের বৃহত্তম শহর এবং হেইলুংচিয়াং প্রদেশের রাজধানী। শহরটি উপ-প্রাদেশিক মর্যাদার অধিকারী। হারপিনের সরাসরি নিয়ন্ত্রণে আছে ৯টি পৌরসভা জেলা, দুইটি কাউন্টি-স্তরের শহর এবং ৭টি কাউন্টি। হারপিনে ৫১ লক্ষ লোকের বাস; এটি জনসংখ্যার বিচারে চীনের ১৬শ বৃহত্তম শহর। এটি উত্তর-পূর্ব চীনের রাজনীতি, অর্থনীতি, বিজ্ঞান, সংস্কৃতি ও যোগাযোগের কেন্দ্রবিন্দু।
হারপিন নামটি মাঞ্চু ভাষা থেকে এসেছে, যার অর্থ মাছের জাল শুকানোর জায়গা। এটি আদিতে সুংহুয়া নদীর তীরে অবস্থিত একটি ছোট গ্রাম ছিল। ১৮৯৮ সালে চীনের পূর্বী রেলপথ আগমনের পরে এখানে একটি শহর প্রতিষ্ঠা করা হয়। এখানে মূলত রুশ সাম্রাজ্য থেকে আগত অভিবাসীরাই সংখ্যাগরিষ্ঠ সম্প্রদায় গঠন করে এবং শহরটির সমৃদ্ধিতে ভূমিকা রাখে।
চীনের প্রধান শহরগুলির মধ্যে হারপিন শহরে শীতকাল সবচেয়ে চরমভাবাপন্ন। শহরটিকে তাই বরফের নগরী নামে ডাকা হয়। এখানকার শীতকালীন পর্যটন ও বিনোদনের আয়োজন সুবিদিত। এখানে দৃষ্টিনন্দন হারপিন আন্তর্জাতিক বরফ ও তুষার ভাস্কর্য উৎসব অনুষ্ঠিত হয়। ঐতিহাসিকভাবে রুশ ঐতিহ্যের জন্য সুপরিচিত হারপিন শহর বর্তমানে চীনা-রুশ বাণিজ্যের অন্যতম কেন্দ্র। ১৯২০-এর দশকে শহরটি চীনের পোষাকশৈলী রাজধানী হিসেবে গণ্য হত, কেননা প্যারিস ও মস্কোতে প্রচলিত সবচেয়ে নতুন নতুন নকশাগুলি সাংহাইয়ের আগে হারপিনে এসে পৌঁছাত। ২০০৪ সালে শহরটি চীনের সবচেয়ে গুরুত্বপূর্ণ পর্যটন শহর হিসেবে ভোটে নির্বাচিত হয়।
নারায়ণ পাকুড়িয়া মুড়াইল রেলওয়ে স্টেশন

নারায়ণ পাকুড়িয়া মুড়াইল রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি মুড়াইল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৬৭ কি.মি. দূরে স্টেশনটি অবস্থিত।
নারায়ণ পাকুড়িয়া মুড়াইল রেলওয়ে স্টেশনটি পশ্চিমবঙ্গের ক্যানল রোড, পাঁশকুড়া তে অবস্থিত। স্টেশন কোড হল (এনপিআরএম)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি পাঁশকুড়া জংশন এবং ভোগপুর এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
শ্রেষ্ঠ বিশেষ প্রভাব বিভাগে ফিল্মফেয়ার পুরস্কার

শ্রেষ্ঠ বিশেষ প্রভাব বিভাগে ফিল্মফেয়ার পুরস্কার হল ভারতের চলচ্চিত্রের জন্য "ফিল্মফেয়ার" ম্যাগাজিন প্রদত্ত বাৎসরিক পুরস্কার। ২০০৭ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। রেড চিলিস ভিএফএক্স সর্বাধিক চারবার এই বিভাগে পুরস্কার অর্জন করে।
শ্রেষ্ঠ কাহিনি বিভাগে ফিল্মফেয়ার পুরস্কার

শ্রেষ্ঠ কাহিনি বিভাগে ফিল্মফেয়ার পুরস্কার হল ভারতের চলচ্চিত্রের কাহিনি রচয়িতার স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৫৫ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। এই বিভাগে প্রথম পুরস্কার বিজেতা মুখরাম শর্মা, তিনি "অউলাদ" ছবির কাহিনি রচনার জন্য এই পুরস্কার অর্জন করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী লেখকদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কার আয়োজনের বছর নয়। পুরস্কার আয়োজন সাধারণত পরের বছরে হয়ে থাকে।
শ্রেষ্ঠ চিত্রনাট্য বিভাগে ফিল্মফেয়ার পুরস্কার

শ্রেষ্ঠ চিত্রনাট্য বিভাগে ফিল্মফেয়ার পুরস্কার হল ভারতের হিন্দি চলচ্চিত্রের চিত্রনাট্য রচনার জন্য "ফিল্মফেয়ার" ম্যাগাজিন কর্তৃক প্রদত্ত বাৎসরিক পুরস্কার। ১৯৬৮ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।
এই বিভাগে সর্বাধিক তিনবার করে পুরস্কার অর্জন করেছেন সলিম-জাভেদ, বাসু চ্যাটার্জী ও রাজকুমার হিরানী। এই বিভাগে সাম্প্রতিক বিজয়ী হর্ষবর্ধন কুলকার্নি, অক্ষত ঘিলদিয়াল ও সুমন অধিকারী "বাধাই দো" (২০২২) চলচ্চিত্রের চিত্রনাট্য রচনার জন্য এই পুরস্কার অর্জন করেন।
শ্রেষ্ঠ সংলাপ বিভাগে ফিল্মফেয়ার পুরস্কার

শ্রেষ্ঠ সংলাপ বিভাগে ফিল্মফেয়ার পুরস্কার হল ভারতের চলচ্চিত্রের সংলাপ রচয়িতার স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৫৮ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। গুলজার সর্বাধিক চারবার এই বিভাগে পুরস্কার অর্জন করেন।
শ্রেষ্ঠ চিত্রসম্পাদনা বিভাগে ফিল্মফেয়ার পুরস্কার

শ্রেষ্ঠ চিত্রসম্পাদনা বিভাগে ফিল্মফেয়ার পুরস্কার হল ভারতের চলচ্চিত্রের সম্পাদকদের স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৫৫ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।
ফিল্মফেয়ার আর. ডি. বর্মণ পুরস্কার

ফিল্মফেয়ার আর. ডি. বর্মণ পুরস্কার হল ভারতের চলচ্চিত্রের নতুন সঙ্গীতজ্ঞদের জন্য "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৯৫ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। সঙ্গীতজ্ঞ আর. ডি. বর্মণের নামানুসারে এই পুরস্কার প্রদান শুরু হয়।
রত্নাবলী শক্তিপীঠ

রত্নাবলী শক্তিপীঠ ভারতের পশ্চিমবঙ্গে হুগলি জেলার রত্নাকর নদীর তীরে খানকুল-কৃষ্ণনগরে অবস্থিত।এটি স্থানীয়ভাবে আনন্দময়ী শক্তিপীঠ নামে পরিচিত। স্পর্শ করে যেতো ।মন্দিরের কাছে নদী তটে শ্মশান ।রত্নাবলী শক্তিপীঠে সাধক কৃষ্ণানন্দ আগমবাগীশ তন্ত্র সাধনা করতেন । 
পীঠনির্ণয় মতে এখানে দেবী 'কুমারী' ও "ভৈরব ঘন্টেশর বা শিব" হিসাবে পূজা করা হয়।দেবীর থেকে কয়েক হাত দূরে ভৈরব ।এখানে মহাদেবের মাহাত্ম্য বেশি।
হিন্দু পৌরাণিক কাহিনী অনুসারে রত্নবলী শক্তি পীঠ মা সতীর ৫১ টি শক্তি পীঠের মধ্যে একটি। ভগবান বিষ্ণু শিবকে তার স্ত্রী সতী হারানোর দুঃখ থেকে মুক্ত করতে মা সতীর দেহকে সুদর্শন চক্র ব্যবহার করে খণ্ডিত করেছিলেন।সতীর দেহ পতিত হওয়া জায়গায় মন্দির নির্মিত হয়েছিল। দেবীর দক্ষিণ স্কন্ধ (ডান কাঁধ) এখানে পতিত হয়েছিল।"কাব্য মীমাংসা"য় এই পীঠের কথা বলা হয়েছে।
এখানে মাকে নিত্য মিষ্টি,ফল,অন্নভোগ দিয়ে পূজা করা হয়। এই পীঠের কুণ্ডের জল খুব পবিত্র। ঘন্টেশরের কাছে অনেক মানুষ আসেন টিউমার সারানোর মানত করতে। বেলপাতার বদলে নারিকেল উপাচার দিয়ে বাবার মানত করা হয়। দুর্গাপূজা এখানে বেশ ঘটা করে করা হয়। চৈত্রের গাজনে এখানে মেলা বসে।
বর্ষসেরা দৃশ্য বিভাগে ফিল্মফেয়ার পুরস্কার

বর্ষসেরা দৃশ্য বিভাগে ফিল্মফেয়ার পুরস্কার হল ফিল্মফেয়ার পুরস্কারের একটি বাৎসরিক পুরস্কার। সনি নির্বাহীদের সিদ্ধান্ত মোতাবেক সেরা পাঁচটি দৃশ্য মনোনয়ন দেওয়া হয় এবং মূল আয়োজনের দুই সপ্তাহ পূর্বে সেগুলো তাদের চ্যানেলে সম্প্রচার করা হয়। বিজয়ী মূল আয়োজনে প্রকাশ করা হয়।
ব্যাবিলনের টাওয়ার

ব্যাবিলনের টাওয়ার (, "মিগদাল বেলেল") আদি পুস্তকের ১১: ১-৯ মধ্যে উল্লেখ করা হয়েছে, যেখানে বিশ্বের মানুষের বিভিন্ন ভাষায় কথা বলার কারণ ব্যাখ্যা করা হয়েছে।
ঘটনা অনুযায়ী, মহাপ্লাবনের পরে পরবর্তী প্রজন্মের মধ্যে ঐক্যবদ্ধ মানবতা, একক ভাষায় কথা বলতো এবং তারা পূর্ব দিকে শিনারের (שִׁנְעָר) প্রস্থান করে। সেখানে তারা একটি শহর নির্মাণ করে, যেখানে তারা স্বর্গে পৌঁছানোর জন্য একটি লম্বা টাওয়ার নির্মাণ করে। ঈশ্বর, তাদের শহর ও টাওয়ার পর্যবেক্ষণ করছেন, তাদের কথাবার্তাকে বিভ্রান্ত করে দেয় যাতে তারা আর একে অপরকে বুঝতে না পারে এবং সারা বিশ্ব জুড়ে তাদের ছড়িয়ে দিতে পারে। কিছু আধুনিক পণ্ডিতরা একে পরিচিত কাঠামোর সাথে যুক্ত করেছেন। উল্লেখযোগ্যভাবে এতেমেনাঙ্কি, একটি জিগুরাট যা মেসোপটেমিয়ার ব্যাবিলনের দেবতা মারডুককে নিবেদিত করা হয়েছে।
"বাবলের টাওয়ার" শব্দটি বাইবেলে উপস্থিত পাওয়া যায় না; এটি সর্বদা "শহর এবং টাওয়ার" (אֶת-הָעִיר וְאֶת-הַמִּגְדָּל) বা শুধু "শহর"(הָעִיר)-কে বুঝিয়েছে। বাবেল নামটির (এছাড়া ব্যাবিলন জন্য হিব্রু নামটিও) মূল উৎপত্তি কোথা থেকে হয়েছে তা অনিশ্চিত। স্থানীয়, আক্কাদীয় শহটির নামটি ছিল "Bāb-ilim" ("বাবিলিম"), যার অর্থ "ঈশ্বরের দরজা"। যাইহোক, যে রূপ এবং ব্যাখ্যা নিজেই এখন সাধারণত একটি আক্কাদীয় সম্প্রদায় ব্যুত্পত্তিতত্ত্ব নামের একটি পূর্ববর্তী রূপে প্রয়োগ ফলাফল হিসেবে ধারণা করা হয়, তা বাবিল্লা, অজানা অর্থ এবং সম্ভবত অ-সেমিটিক উৎস। বাইবেলের মতে, শহরটি হিব্রু ক্রিয়া בָּלַ֥ל ("বালাল") থেকে "বাবেল" নামটি পায়, যার অর্থ হিংসা বা বিভ্রান্তি।
ফিল্মফেয়ার বিশেষ পুরস্কার

ফিল্মফেয়ার বিশেষ পুরস্কার বা বিশেষ কাজের পুরস্কার বা বিশেষ মেনশন বা বিশেষ জুরি পুরস্কার হল ফিল্মফেয়ার পুরস্কারের অংশ হিসেবে হিন্দি চলচ্চিত্রের জন্য "ফিল্মফেয়ার" ম্যাগাজিন প্রদত্ত বাৎসরিক পুরস্কার। এই পুরস্কারের মাধ্যমে বিশেষ ও অদ্বিতীয় কাজের জন্য ও অভিনয়শিল্পী, চলচ্চিত্র নির্মাতা ও সঙ্গীতজ্ঞদের অভিনয়, পরিচালনা ও সঙ্গীতে অবদানকে উৎসাহ প্রদান করা হয়। এটি তখনই প্রদান করা হয় যখন কেউ খুবই ব্যতিক্রমধর্মী কিছু করে থাকেন।
শ্রেষ্ঠ প্রামাণ্যচিত্র বিভাগে ফিল্মফেয়ার পুরস্কার

শ্রেষ্ঠ প্রামাণ্যচিত্র বিভাগে ফিল্মফেয়ার পুরস্কার হল ভারতের প্রামাণ্যচিত্র নির্মাণের স্বীকৃতি হিসেবে "ফিল্মফেয়ার" ম্যাগাজিন প্রদত্ত বাৎসরিক পুরস্কার। ১৯৬৭ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান শুরু হয়। ১৯৯৮ সালে থেকে এই পুরস্কার বাতিল করা হয়।
গোমতী মারিমুথু

গোমতী মারিমুথু একজন ভারতীয়, ট্র্যাক এবং ফিল্ড স্প্রিন্টার, যিনি ২০১৯-এ দোহা তে অনুষ্ঠিত এশিয়ান আথলেটিক্স চ্যাম্পিয়নশিপে মহিলাদের ৮০০ মিটার বিভাগে স্বর্ণ পদক জয় করেছেন.
২০১৭–১৮ সংযুক্ত আরব আমিরাতে আয়ারল্যান্ড বনাম আফগানিস্তান ক্রিকেট দল

আফগানিস্তান ক্রিকেট দল তিনটি একদিনের আন্তর্জাতিক খেলার জন্য আফাগানিস্তানের বিরুদ্ধে সংযুক্ত আরব আমিরাত সফর করে, যা ডিসেম্বর ২০১৭-এ অনুষ্ঠিত হয়।
পেরেশান পারিন্দা

পেরেশান পারিন্দা একটি হিন্দি চলচ্চিত্র, যা ২০১৮ সালের ২৩ মার্চ মুক্তি পেয়েছে। এই চলচ্চিত্রের মাধ্যমে বাংলাদেশে জন্মগ্রহণকারী অভিনেত্রী সাদিয়া আন্দালিব নাবিলা চলচ্চিত্রাঙ্গনে অভিষেক করেছেন।
এবাদুল করিম বুলবুল

এবাদুল করিম বুলবুল একজন বাংলাদেশি রাজনীতিবিদ ও একাদশ জাতীয় সংসদ সদস্য। এবাদুল করিম বুলবুল ব্রাহ্মণবাড়িয়া-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
ব্রাহ্মণবাড়িয়া জেলার সলিমগঞ্জ ইউনিয়নের বাড়াইল গ্রামের মৌলভী ফজলুল করিম ও রাবেয়া খাতুনের সন্তান মোঃ এবাদুল করিম বুলবুল দেশের শীর্ষস্থানীয় ওষুধ উৎপাদনকারী প্রতিষ্ঠান বীকন ফার্মাসিউটিক্যালস-এর ব্যবস্থাপনা পরিচালক। বীকন ডেভেলপমেন্টস লিমিটেড এবং বীকন পয়েন্ট লিমিটেডেরও ব্যবস্থাপনা পরিচালক তিনি। পারিবারিক ব্যবসা প্রতিষ্ঠানের তালিকায় আরো আছে ওরিয়ন গ্রুপ এবং কোহিনূর কেমিক্যালস কোম্পানি (বাংলাদেশ) লিমিটেড।
২০০৫ সালে সরাসরি রাজনীতিতে এলেও ১৯৯১ সাল থেকে এলাকার সঙ্গে সম্পৃক্ত হন বুলবুল। শিক্ষার বিস্তার ও মানোন্নয়নে ভূমিকা রাখতে শুরু করেন তখন থেকে। সলিমগঞ্জ কলেজসহ বেশ কয়েকটি শিক্ষাপ্রতিষ্ঠান প্রতিষ্ঠায় অবদান রাখেন তিনি। তবে একাদশ জাতীয় সংসদ নির্বাচনে তিনি প্রথম বারের মতো সংসদ সদস্য নির্বাচিত হয়েছেন।
সৃষ্টি টিভি

সৃষ্টি টিভি ভারতের বাংলা ভাষার বিনোদনমূলক টিভি চ্যানেল যেটি ২০০৫ সালের ১ জানুয়ারি যাত্রা শুরু করে। চ্যানেলটি বাংলা ভাষায় বিভিন্ন রকম বিনোদনমূলক অনুষ্ঠানমাল সম্প্রচার করে থাকে।
তানিয়া গুনাদি

তানিয়া গুনাদি (জন্ম: ২৯ জুলাই, ১৯৮৩) একজন ইন্দোনেশিয়া-আমেরিকার অভিনেত্রী এবং কণ্ঠপ্রদানকারী। তার উল্লেখযোগ্য কাজের মধ্যে রয়েছে: দি জেটসন (২০১৭), স্কুবি ডু (২০১৬), স্নো ব্রাইড (২০১৫), গুড পিপলস (২০১৪), জামবেজিয়া (২০১৩), পসেশন (২০১২), বব ফঙ্ক (২০০৯), হলমার্ক হল অফ ফেম দি ম্যাজিক অব অর্ডিনারি ডেইজ (২০০৬) ডিজনি চ্যানেল অরিজিনাল মুভিজ পিক্সেল পারফেক্ট (২০০৫) এবং গো ফিগার (২০০৪) রয়েছে।
শ্রেষ্ঠ চলচ্চিত্র বিভাগে জি সিনে পুরস্কার

শ্রেষ্ঠ চলচ্চিত্র বিভাগে জি সিনে পুরস্কার হল ভারতের হিন্দি ভাষার চলচ্চিত্রের জন্য জি এন্টারটেইনমেন্ট এন্টারপ্রাইজেস প্রদত্ত বাৎসরিক পুরস্কার। দর্শকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সাল থেকে জি সিনে পুরস্কারের অংশ হিসেবে বলিউডের সেরা চলচ্চিত্রসমূহকে এই পুরস্কার প্রদান করা হচ্ছে। ২০০৯ ও ২০১০ সালে পুরস্কার প্রদান বন্ধ ছিল, ২০১১ সাল থেকে পুনরায় এই পুরস্কার প্রদান চালু হয় এবং ২০১৫ সালে কোন পুরস্কার প্রদান করা হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই আয়োজন অনুষ্ঠিত হয়নি। সঞ্জয় লীলা ভন্সালী এই বিভাগে সর্বাধিক তিনবার পুরস্কার লাভ করেন।
লজিক গেট

লজিক গেট (ইংরেজি:logic gate) হলো এক ধরনের ডিজিটাল ইলেক্ট্রনিক বর্তনী যা বুলিয়ান বীজগণিত ব্যবহার করে বিভিন্ন ধরনের যৌক্তিক অপারেশন করে থাকে। লজিক গেট বলতে সাধারণত লজিক সার্কিটকে বুঝায় যাতে এক বা একাধিক বাইনারি ইনপুট এবং কেবল একটি আউটপুট থাকে। মৌলিক লজিক গেট ৩ প্রকার যথা:১.অ্যান্ড গেট(AND) ২.অর গেট(OR) এবং ৩.নট গেট(NOT)। ইউনিভার্সাল লজিক গেট বা সার্বজনীন লজিক গেট হলো সেইসমস্ত গেট,যেগুলো ব্যবহার করে সবকটি বেসিক গেট বা প্রাথমিক গেট (অর,অ্যান্ড ও নট) তৈরি করা যায়। দুটি ইউনিভার্সাল গেট রয়েছে। সেগুলি হল - ১.নর গেট(NOR) এবং ২.ন্যান্ড(NAND) গেট।
একটি NOR গেট একটি OR গেট ও একটি NOT গেটের সমন্বয়ে গঠিত হয়। এক্ষেত্রে একটি OR গেটের আউটপুট একটি NOT গেটের মধ্যে দিয়ে প্রবাহিত হয়ে চূড়ান্ত আউটপুট সিগন্যাল তৈরি করে। এর লজিক চিত্রগুলি নিচে দেখানো হল:
★ NOR গেটের সত্যক সারণি:
একটি NAND গেট একটি AND গেট ও একটি NOT গেটের সমন্বয়ে গঠিত হয়। এক্ষেত্রে একটি AND গেটের আউটপুট একটি NOT গেটের মধ্যে দিয়ে প্রবাহিত হয়ে চূড়ান্ত আউটপুট সিগন্যাল তৈরি করে। এর লজিক চিত্রগুলি নিচে দেখানো হল:
★ NAND গেটের সত্যক সারণি:
ডেভ চ্যাপেল

ডেভিড খারি ওয়েবার চ্যাপেল (; জন্ম: আগস্ট ২৪, ১৯৭৩) একজন মার্কিন স্ট্যান্ড আপ কমেডিয়ান, অভিনেতা, লেখক এবং প্রযোজক। চ্যাপেল বেশ কিছু উল্লেখযোগ্য পুরস্কার লাভ করেছেন, যার মধ্যে ২বার এমি পুরস্কার এবং ২বার গ্র্যামি পুরস্কার রয়েছে। তিনি তার প্রতীকী এবং প্রশংসিত বিদ্রূপাত্মক কমেডি স্কেচ সিরিজ চ্যাপেল শো (২০০৩) এর জন্য সর্বাধিক সুপরিচিত একটি মুখ। এই সিরিজটি নীল ব্রেইনানের সহকারী লেখক ছিলেন, যেখানে চ্যাপেলের অবসর থেকে দুই বছর পর অবসর গ্রহণ করা না করা পর্যন্ত চলছিল। Aঅনুষ্ঠানটি ছাড়ার পর, চ্যাপেল মার্কিন যুক্তরাষ্ট্রের স্ট্যান্ড-আপ কমেডির সঞ্চালনে ফিরে আসেন। ২০০৬ সাল নাগাদ, চ্যাপেলকে এস্কুইয়ের "কমিক জেনিয়াস অফ আমেরিকা" বলা হয়েছিল এবং ২০১৩ সালে, একটি বিলবোর্ড লেখক কর্তৃক দি বেস্ট বা "সেরা" নির্বাচিত হন। তার সবথেকে বড় অর্জন বলতে ২০১৭ সালের, রোলিং স্টোন এর র‌্যাঙ্কিংয়ে "সর্বকালের সেরা ৫০জন স্ট্যান্ড আপ কমিক্সের" তালিকায় ৯ নম্বর স্থান লাভ করেছিলেন।
২০০১ সালে এলাইন মেন্ডোজা এরফিকে বিয়ে করেছিলেন চ্যাপেল। তাদের ২টি পুত্র এবং ১টি মেয়ে সন্তান রয়েছে। সোনাল নামে ফার্ম রয়েছে যেটি ওহিয়র কাছাকাছি অবস্থিত। এছাড়াও তার ওহিওর জেনিয়াতে বেশ কয়েকটি বাড়ি রয়েছে।
চ্যাপেল ১৯৯৮ সালে ইসলাম ধর্মে রূপান্তরিত হন।তিনি ২০০৫ সালের মে মাসে টাইম ম্যাগাজিনে দেয়া এক সাক্ষাতাকারে বলেছিলেন, "আমি সাধারণত আমার ধর্ম সম্পর্কে সর্বজনীনভাবে কথা বলি না; কারণ আমি চাই না যে লোকেরা আমাকে এই সুন্দর জিনিসের সাথে আমার এবং আমার ত্রুটিগুলিকে সংযুক্ত করে কথা বলুক এবং আমি বিশ্বাস করি এটি সুন্দর হবে যদি আপনি এটি সঠিকভাবে শিক্ষালাভ করেন।" চ্যাপেল মক্কার জমজমে একটি ভিডিওতে উপস্থিত হয়ে ধর্মীয় গ্রন্থ সম্পর্কে ব্যাখ্যা করেছিলেন।
ডার্ক স্যাফায়ার

ডার্ক স্যাফায়ার অথবা ইন্ডিয়ান স্যাফায়ার (বৈজ্ঞানিক নাম: "Heliophorus indicus (Fruhstorfer)") এক প্রজাতির ছোট আকারের প্রজাপতি যার শরীর ও ডানা উজ্জ্বল সোনালী রঙের এবং এদের উপরের ডানা ধাতব নীলচে বেগুনী রঙ দেখা যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।
ডার্ক স্যাফায়ার প্রসারিত অবস্থায় ডানার আকার ২৮-৩৪ মিলিমিটার দৈর্ঘ্যের হয়।
ভারত (পূর্ব উত্তরাখণ্ড থেকে সিকিম, অরুণাচল প্রদেশ ও উত্তর-পূর্ব ভারত এবং পশ্চিমবঙ্গ এর বিভিন্ন অঞ্চলে এদের পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতি আরুন () ও নাগাল্যান্ডে প্রাপ্ত নাগা স্যাফায়ার () প্রজাতির সাথে সাদৃশ্যযুক্ত, তবে আরুনএর কমলা ডিসকাল পটি ডার্ক স্যাফায়ারে অনুপস্থিত।
ডানার উপরিতল : কালো বা কালচে বাদামি। পুরুষ প্রকারে উভয় ডানাতে কোস্টা, এপেক্স, টার্মেন ও টরনাস চওড়াভাবে কালো। উভয় ডানার গোড়া (base) থেকে ডিসকাল অংশ পর্যন্ত নীলচে বেগুনি (purple) বর্ণের পটি দেখা যায় যা আলোর সঠিক কৌণিক প্রতিফলনে উজ্জ্বলভাবে দৃশ্যমান হয়ে ওঠে, অন্যথায় কালচে নীল আভাযুক্ত দেখায় ।স্ত্রী প্রকারে সামনের ডানার ডিসকাল অংশে উপরে দিকে তির্যক, মোটামুটি চওড়া কমলা পটি বর্তমান। স্ত্রী ও পুরুষ উভয়েরই পিছনের প্রায় গোলাকৃতি ডানার টার্মিনাল অংশে কমলা অর্ধ-চন্দ্রাকৃতি ও ঢেউ খেলানো সংযুক্ত চওড়া দাগগুলি বন্ধনীর মতো আকার সৃষ্টি করেছে যাহা স্ত্রী প্রকারে অধিক বিস্তৃত। উভয় প্রকারেই সিলিয়া বা প্রান্তরোয়া পর্যায়ক্রমে সাদা ও কালো এবং পিছনের ডানায় একটি করে মাঝারি আকৃতির লেজ চোখে পড়ে। লেজের বর্ণ কালচে বা কালচে বাদামি এবং শীর্ষভাগ স্ফীত ও সাদা।
ডানার নিম্নতল: ডানার নিম্নতল পার্পেল স্যাফায়ারের অনুরূপ। উভয় ডানার মূল রঙ উজ্জ্বল হলুদ ও তাতে কয়েকটি ছোট কালো বিন্দু বা দাগযুক্ত। উভয় ডানা চওড়া সাব-টার্মিনাল লাল বা লালচে-কমলা বন্ধনী যুক্ত; পিছনের ডানার বন্ধনীটি অধিকতর চওড়া ও অর্ধ-চন্দ্রাকৃতি ভাবে ঢেউ খেলানো এবং বন্ধনীর ভিতরের কিনারা কালো রেখা বেষ্টিত সাদা অর্ধ-চন্দ্রাকৃতি দাগ দ্বারা সীমায়িত (bordered)। উক্ত বন্ধনীর বহিঃকিনারা জুড়ে প্রতিটি শিরামধ্যে (interspace) একটি করে ছোট বড় ত্রিভুজাকৃতি কালো ছোপ বিদ্যমান যেগুলি স্ত্রী প্রকারে পুরুষ অপেক্ষা অধিক সুগঠিতভাবে চিত্রিত। পিছনের ডানার টার্মিনাল প্রান্তরেখা সাদা।
শুঙ্গ সাদায়-কালোয় ডোরাকাটা ও শীর্ষভাগ কালো। মাথা, বক্ষদেশ (thorax) ও উদর উপরিতলে কালো বা কালচে বাদামি এবং নিম্নতলে ফ্যাকাশে সাদা।
দুর্লভ দর্শন এই প্রজাতির উড়ান দ্রুত তবে স্বল্প দূরত্ব উড়েই আবার ফুল, পাতা বা পাথরে অবস্থান করে। অন্যান্য স্যাফায়ার প্রজাতির ন্যায় ডার্ক স্যাফায়ারও সূর্যালোক প্রিয় প্রজাতি এবং ডানা বন্ধ, আধখোলা বা পুরো মেলা অবস্থায় নিচু বা মাঝারি উচ্চতা সম্পন্ন ঝোপঝাড়, গাছের পাতায়, ফুলে, মাটিতে বা পাথরে বসে রোদ পোহায়। এই প্রজাতি ফুলের মধু এবং পাথর ও মাটির ভিজে ছোপ থেকে খ্যাদরস আহরণ করে। এরা পাহাড়ী প্রজাতি এবং হিমালয়ের ও উত্তর-পূর্ব ভারতের বিভিন্ন পাহাড়ী অরণ্যের পাদদেশ থেকে প্রায় ৭০০০ ফুট উচ্চতা পর্যন্ত এদের বিচরণ লক্ষ্য করা যায়। জঙ্গলের পথ, শুকনো নালা, নদী ও ঝর্ণার কিনারে সূর্যালোকিত অংশ এদের পছন্দের বাসভূমি।
অন্নু রানী

অন্নু রানী (জন্ম ২৮শে আগস্ট, ১৯৯২ সালে মিরাট) একজন ভারতীয় বল্লম নিক্ষেপকারী এবং বর্তমান জাতীয় রেকর্ড ধারক.
তিনি অলিম্পিক গোল্ড কোয়েস্ট নামক সমাজসেবী প্রতিষ্ঠান দ্বারা সমর্থিত এবং ভারতের ক্রীড়াক্ষেত্রের এক উজ্জ্বল মুখ।
২০১৪ সালে জাতীয় আন্তঃ-রাজ্য প্রতিযোগিতায় ৫৮.৮৩ মিটার (১৯৩ ফুট) দূরে বল্লম নিক্ষেপ করে তিনি গুরমীত কৌর-এর জাতীয় রেকর্ড ভেঙে দেন। এই রেকর্ডের ফলে তিনি ২০১৪ সালের কমনোওয়েলথ গেমসের জন্যে যোগ্যতা অর্জন করেন যদিও গেমসে ৫৬.৩৭ মিটার দূরে নিক্ষেপ করে অষ্টম স্থান পান। সেই বছরেই ইঞ্ছেয়নে আয়োজিত এশিয়ান গেমসে ৫৯.৫৩ মিটার নিক্ষেপ করে তিনি ব্রোঞ্জ পদক জয় করেন এবং জাতীয় রেকর্ডকে উন্নত করেন। ২০১৯ সালে পাতিয়ালায় আয়োজিত মিটে তিনি ৬২.৩৪ মিটার নিক্ষেপ করেন; এটিই তার সেরা এবং জাতীয় রেকর্ড।
সঞ্জীবনী যাদব

সঞ্জীবনী বাবুরাও যাদব (জন্ম: ১২ জুলাই ১৯৯৬) একজন ভারতীয় দীর্ঘ-দূরত্ব ক্রীড়াবিদ যিনি ৫০০০ মিটার এবং ১০,০০০ মিটারে অংশ গ্রহণ করেন। এশিয়ান আথলেটিক্স চ্যাম্পিয়নশিপে ২০১৭ সালে ৫,০০০ মিটার ব্রোঞ্জ এবং ২০১৯ সালে ১০,০০০ মিটারে ব্রোঞ্জ পদক জয় করেন।
সঞ্জীবনী মহারাষ্ট্রের নাশিক শহরে জন্মগ্রহণ করেন. ভোঁসলে সামরিক কলেজে পড়াশুনা করার সময়েই সিভিল সার্ভেন্ট পরীক্ষার প্রস্তুতির সাথে সাথে তিনি দীর্ঘ-দূরত্বের দৌড়ের প্রতি আগ্রহী হন. ২০১৩ সালে প্রথম এশিয়ান স্কুল মিটে তিনি তিনটি পদক জিতেছেন। ২০১৬ দিল্লী ম্যারাথনে তিনি দ্বিতীয় স্থান অধিকার করেন.
তিনি কবিতা রাউত-এর প্রশিক্ষক বিজেন্দ্র সিং এর কাছে প্রশিক্ষণ নেন। . ২০১৭ সালে, তিনি এশিয়ান অ্যাথলেটিক গেমসে মহিলাদের ৫০০০ মিটারে ব্রোঞ্জ পদক জয় করেন. এবং ১০,০০০ মিটারে পঞ্চম স্থান লাভ করেন। ২০১৮ সালে এশিয়ান, ক্রস কান্ট্রি চ্যাম্পিয়নশিপে ৮০০০ মিটার দৌড়ে ব্রোঞ্জ পদক জয় করেন।.। ২০১৯ সালের দোহাতে আয়োজিত এশিয়ান অ্যাথলেটিক গেমসে ১০,০০০ মিটারে ৩২:৪৪.৯৬ মিনিটে (তার সেরা) তিনি ব্রোঞ্জ পদক জয় করেন।
খাজা আহমেদ আব্বাস

খাজা আহমাদ আব্বাস (৭ জুন ১৯১৪ – ১ জুন ১৯৮৭) (, )
, কে.এ. আব্বাস নামেই অধিক পরিচিত, ছিলেন একজন ভারতীয় চলচ্চিত্র পরিচালক, চিত্রনাট্যকার, ঔপন্যাসিক, এবং উর্দু, হিন্দি এবং ইংরেজি ভাষার একজন সাংবাদিক। তিনি ৪বার ভারতের জাতীয় চলচ্চিত্র পুরস্কার জিতেছেন, এবং আন্তর্জাতিকভাবে তার চলচ্চিত্রগুলি কান চলচ্চিত্র উৎসবে পাল্ম দর (গ্রাঁ প্রিঁ) জিতে নেয় (৩টি পালমে ডি'অর মনোনয়নপত্রের মধ্যে) এবং কার্লোভি ভারি আন্তর্জাতিক চলচ্চিত্র উৎসবে ক্রিস্টাল গ্লোব পুরস্কার জিতে নেন। পরিচালক ও চিত্রনাট্যকার হিসাবে খাজা আহমেদ আব্বাসকে ভারতীয় সমান্তরাল বা নব্য-বাস্তবসম্মত সিনেমাগুলির অগ্রদূত হিসেবে বিবেচনা করা হয় এবং একজন চিত্রগ্রাহক হিসেবে তিনি রাজ কাপুরের সেরা চলচ্চিত্র রচনার জন্য পরিচিত।
সিটিভিএন একেডি প্লাস

সিটিভিএন একেডি প্লাস ভারতের বাংলা ভাষার বিনোদনমূলক টিভি চ্যানেল যেটি ২০০৬ সালের ২৩ অক্টোবর যাত্রা শুরু করে। চ্যানেলটি বাংলা ভাষায় বিভিন্ন রকম বিনোদনমূলক অনুষ্ঠানমালা সম্প্রচার করে থাকে।
২০১৭–১৮ পাকিস্তান ক্রিকেট দলের নিউজিল্যান্ড সফর

পাকিস্তান ক্রিকেট দল পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা জানুয়ারি ২০১৮-এ অনুষ্ঠিত হয়।
ডিরাক ডেল্টা অপেক্ষক

ডিরাক ডেল্টা অপেক্ষক (δ অপেক্ষক) পদার্থবিজ্ঞানী পল ডিরাক দ্বারা উপস্থাপিত একটি সাধারণকৃত অপেক্ষক। এটি একটি আদর্শ বিন্দু ভর বা বিন্দু আধান মডেলকে বুঝতে সাহায্য করে এবং সমগ্র বাস্তব অক্ষের উপর পূর্ণ পথ সমাকলন একের সমান। এই অপেক্ষকের বৈশিষ্ট্যগুলির সাথে সাদৃশ্য়পূর্ণ অন্য কোনো অপেক্ষক নেই তাই, তাত্ত্বিক পদার্থবিজ্ঞানীরা গণনাগুলিকে বধগম্য় করার জন্য ধারণা করে ছিলেন যা পরবর্তিতে প্রাথমিক ভাবে গণিতবিদদের কাছে ননসেন্স হিসাবে প্রতিভাত হয়, পরে লরেন্ট শাভার্টজের বিতরণগুলি যৌক্তিকী ভিত্তিতে যাচাই করার পর গ্রহণযোগ্য় হয়। ডিরাক ডেল্টা ফাংশন যা প্রতিটি ফাংশনকে তার শূন্যে বিন্দুতে তার মানকে মানচিত্রে প্রকাশ করে। ক্রনেকার ডেল্টা ফাংশন সাধারণত একটি বিচ্ছিন্ন ডোমেনে সংজ্ঞায়িত করা হয় এবং মান 0 এবং 1 হয়, এটি ডিরাক ডেল্টা অপেক্ষকের একটি বিচ্ছিন্ন এনালগ।
শ্রেষ্ঠ অভিনেতা বিভাগে জি সিনে পুরস্কার

শ্রেষ্ঠ অভিনেতা বিভাগে জি সিনে পুরস্কার হল ভারতের চলচ্চিত্রের জন্য জি সিনে এন্টারটেইনমেন্ট প্রদত্ত বাৎসরিক পুরস্কার। দর্শকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সাল থেকে জি সিনে পুরস্কারের অংশ হিসেবে বলিউডের সেরা অভিনেতাদের এই পুরস্কার প্রদান করা হচ্ছে। ২০০৯ ও ২০১০ সালে পুরস্কার প্রদান বন্ধ ছিল, ২০১১ সাল থেকে পুনরায় এই পুরস্কার প্রদান চালু হয় এবং ২০১৫ সালে কোন পুরস্কার প্রদান করা হয়নি। শাহরুখ খান এই বিভাগে সর্বাধিক সাতবার পুরস্কার অর্জন করেন।
শ্রেষ্ঠ অভিনেত্রী বিভাগে জি সিনে পুরস্কার

শ্রেষ্ঠ অভিনেত্রী বিভাগে জি সিনে পুরস্কার হল ভারতের চলচ্চিত্রের জন্য জি এন্টারটেইনমেন্ট এন্টারপ্রাইজেস প্রদত্ত বাৎসরিক পুরস্কার। দর্শকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সাল থেকে জি সিনে পুরস্কারের অংশ হিসেবে বলিউডের সেরা অভিনেত্রীদের এই পুরস্কার প্রদান করা হচ্ছে। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি।
এই বিভাগে প্রথম পুরস্কার বিজয়ী মাধুরী দীক্ষিত "দিল তো পাগল হ্যায়" (১৯৯৭) চলচ্চিত্রে অভিনয়ের জন্য এই পুরস্কার অর্জন করেন। আলিয়া ভাট এই বিভাগে সর্বাধিক চারবার পুরস্কার অর্জন করেন। তাবু, কাজল দেবগন, ঐশ্বর্যা রাই বচ্চন, রানী মুখার্জী, বিদ্যা বালান, ও দীপিকা পাড়ুকোন দুইবার করে এই পুরস্কার অর্জন করেন। দীপিকা পাড়ুকোন সর্বাধিক ১১ বার এই পুরস্কারের মনোনয়ন লাভ করেন। সাম্প্রতিক বিজয়ী কিয়ারা আডবাণী "সত্যপ্রেম কি কথা" (২০২৩) চলচ্চিত্রে অভিনয়ের জন্য এই পুরস্কার অর্জন করেন।
বর্ষসেরা গান বিভাগে জি সিনে পুরস্কার

বর্ষসেরা গান বিভাগে জি সিনে পুরস্কার হল ভারতের চলচ্চিত্রের জন্য জি সিনে এন্টারটেইনমেন্ট প্রদত্ত বাৎসরিক পুরস্কার। দর্শকদের ভোটে এই পুরস্কারের বিজয়ী নির্ধারিত হয়ে থাকে। ২০০৪ সাল থেকে জি সিনে পুরস্কারের অংশ হিসেবে বলিউডের বর্ষসেরা গানের জন্য এই পুরস্কার প্রদান করা হচ্ছে। ২০০৯ ও ২০১০ সালে পুরস্কার প্রদান বন্ধ ছিল, ২০১১ সাল থেকে পুনরায় এই পুরস্কার প্রদান চালু হয় এবং ২০১৫ সালে কোন পুরস্কার প্রদান করা হয়নি।
আইএসও ৩১৬৬-২:টিভি

আইএসও ৩১৬৬-২:টিভি হল আইএসওর একটি মান যা টুভালুর উপবিভাজনগুলির জন্য কোড সংজ্ঞায়িত করে। এটি আইএসও ৩১৬৬-২ এর একটি উপদল যা আন্তর্জাতিক মান সংস্থা (আইএসও) দ্বারা প্রকাশিত আইএসও ৩১৬৬ মানের অংশ। এটি আইএসও ৩১৬৬-১-এ কোডকৃত সকল দেশের প্রধান উপবিভাজনগুলির (যেমন, প্রদেশের বা রাজ্যের) নামগুলির জন্য কোড সংজ্ঞায়িত করে।
বর্তমানে টুভালুর জন্য, আইএসও ৩১৬৬-২ কোড একটি নগর পরিষদ ও ৭টি দ্বীপ পরিষদের জন্য সংজ্ঞায়িত করা হয়েছে। নিউলাকিতার নিজস্ব দ্বীপ পরিষদ থাকলেও এটিকে অন্তর্ভুক্ত করা হয়নি যেহেতু এটি নিউতাওর প্রশাসনিক অংশ হিসাবে পরিচালিত হয়।
প্রতিটি কোড দুটি অংশ নিয়ে গঠিত, যা একটি হাইফেন দ্বারা বিভক্ত। প্রথম অংশ হল , টুভালুর আইএসও ৩১৬৬-১ আলফা-২ কোড। দ্বিতীয় অংশ হল তিনটি অক্ষর।
আইএসও ৩১৬৬-২ মানে উপবিভাগগুলোর নাম তালিকাভুক্ত করা আছে। যা আইএসও ৩১৬৬ রক্ষণাবেক্ষণ সংস্থা (আইএসও ৩১৬৬/এমএ) দ্বারা প্রকাশিত।
২০১৭–১৮ ওয়েস্ট ইন্ডিজ ক্রিকেট দলের নিউজিল্যান্ড সফর

ওয়েস্ট ইন্ডিজ ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০১৭ থেকে জানুয়ারি ২০১৮-এ অনুষ্ঠিত হয়।
২০১৭–১৮ জিম্বাবুয়ে ক্রিকেট দলের দক্ষিণ আফ্রিকা সফর

জিম্বাবুয়ে ক্রিকেট দল একমাত্র টেস্ট ক্রিকেট খেলার জন্য দক্ষিণ আফ্রিকা সফর করে, যা ডিসেম্বর ২০১৭-এ অনুষ্ঠিত হয়।
এমবিসি ইরাক

এমবিসি ইরাক আরবি ভাষার একটি টিভি চ্যানেলে, যা ইরাকি দর্শকদের জন্য অনুষ্ঠানমালা প্রচার করে।চ্যানেলটি ২০১৯ সালের ১৭ ফেব্রুয়ারি যাত্রা শুরু করে। চ্যানেলটি মিডল ইস্ট ব্রডকাস্টিং সেন্টারের মালিকানাধীন।
নাবিল আবু-হার্ব

নাবিল জহির আবু-হার্ব (; জন্ম: ১৩ সেপ্টেম্বর, ১৯৮৪) একজন আরব-আমেরিকার চলচ্চিত্র নির্মাতা, লেখক, প্রযোজক এবং পরিচালক। তিনি "ফাইফ অন ফিফটি ফিল্মস" এর সহ-প্রতিষ্ঠাতা এবং পরিচালক ও প্রযোজক হিসেবে বেশ কয়েকটি বাণিজ্যিক বিজ্ঞাপন ও চলচ্চিত্র নির্মাণ করেছেন।
আবু-হার্ব ১৯৮৪ সালে যুক্তরাজ্যের জর্জিয়ার মরিয়াতায় জহির আবু-হার্ব এবং স্যালি কার্ডিনালি আবু-হার্বের ঘরে জন্মগ্রহণ করেন। নাবিল জর্জিয়ার লোগানভিলে একটি মুসলিম সম্ভ্রান্ত পরিবারে বেড়ে উঠেন। তিনি ২০০৩ সালে লোগানভিল উচ্চ বিদ্যালয় থেকে স্নাতক সম্পন্ন করেন।
আরব দর্শনীয় চলচ্চিত্র উৎসবে তিনি "সেরা স্বল্পদৈর্ঘ্য চলচ্চিত্র"-এ শ্রোতা পুরস্কার জিতে নেন। উৎসবটি ওয়াশিংটন ডিসি আন্তর্জাতিক চলচ্চিত্র উৎসব কর্তৃক আয়োজন করা হয়েছিল। এছাড়াও এটি ২০০৮ সালে ‍"এক জাতি অনেক কণ্ঠ অনলাইন চলচ্চিত্র" প্রতিযোগিতার গ্র্যান্ড পুরস্কার জিতে নেয়।
বণিক বার্তা

দৈনিক বণিক বার্তা বাংলাদেশের বাংলা ভাষার সংবাদপত্র। সংবাদপত্রটি ঢাকা থেকে প্রকাশিত হয়। দেওয়ান হানিফ মাহমুদ পত্রিকাটির সম্পাদক হিসেবে দায়িত্ব পালন করছেন। বণিক বার্তা দেশের প্রথম ব্যবসায়ভিত্তিক দৈনিক।
"বণিক বার্তা" 'ব্রডশিট' আকারে মুদ্রিত হয়। ৬ কলামের পত্রিকাটি নিয়মিত পৃষ্ঠা সংখ্যা ১৬ পৃষ্ঠা। সপ্তাহে একদিন মূল ব্রডশিট পত্রিকার সঙ্গে ম্যাগাজিন সিল্করুট প্রকাশিত হয়। এছাড়াও প্রতিদিনই একটি মূল পত্রিকায় বিষয়ভিত্তিক (স্বাস্থ্যযত্ন, সংকেত, কমনরুম, বদ্বীপ, সবুজ ও ইপ্সনীয় পাতা প্রকাশ হয়।
নিয়মিত পত্রিকা প্রকাশনা ছাড়াও প্রতিবছর গুণীজন সংবর্ধনা, উদ্যোক্তা সম্মাননা ও নন-ফিকশন বইমেলার আয়োজন করে "বণিক বার্তা"।
কার্লুক ভাষাসমূহ

কার্লুক ভাষা বা দক্ষিণপূর্ব প্রচলিত তুর্কীয় ভাষাসমূহ তুর্কীয় ভাষাসমূহের একটি উপশাখা যেটি কার্লুক জাতি দ্বারা একদা ব্যবহৃত ভাষা থেকে উদ্ভূত।
অনেক মধ্য তুর্কি কাজ এই ভাষায় লেখা হয়। কারা-খানিদ খানাতের ভাষা তুর্কী, ফেরঘানি, কাশগরী, বা খাকানি নামে পরিচিত ছিল। চাগাতাই খানাতের ভাষা ছিল চাগাতাই ভাষা ।
কার্লুক তুর্কীয় কারা-খানিদ খানাত, চাগাতাই খানাত, ইয়ার্কেন্ত খানাত, এবং উজবেকীয় ভাষী বুখারা খানাত, বুখারা আমিরাত, খিভা খানাত এবং খোকন্দ খানাতে ব্যবহৃত হতো।
দ্য বাংলাদেশ পোস্ট

দ্য বাংলাদেশ পোস্ট বাংলাদেশের একটি ইংরেজি সংবাদপত্র, যেটি ২০১৭ সালে প্রথম প্রকাশিত হয়েছিল। সংবাদপত্রটি ঢাকা থেকে প্রকাশিত হয়।
অ্যালেন মস

অ্যালেন এডওয়ার্ড মস (; জন্ম: ১৪ নভেম্বর, ১৯৩০ - মৃত্যু: ১২ মার্চ, ২০১৯) মিডলসেক্সের টটেনহাম এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৬০ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলেছেন। এছাড়াও, ডানহাতে নিচেরসারিতে কার্যকরী ব্যাটিং প্রদর্শন করেছেন ‘মসি’ ডাকনামে পরিচিত দীর্ঘদেহী অ্যালেন মস।
লন্ডনভিত্তিক সংবাদপত্রে খেলোয়াড় সন্ধান প্রকল্পের মাধ্যমে অ্যালেন মসের উত্থান ঘটে। জাতীয় সেবায় অংশগ্রহণকালে ছুটি প্রাপ্তিসাপেক্ষে যথাসম্ভব নিজ কাউন্টি দলের পক্ষে অংশ নিতেন।
১৯৫০ ও ১৯৬০-এর দশকে মিডলসেক্সের পক্ষে মূলতঃ বোলিং উদ্বোধন করতেন। ঐ সময়কালে দলটির শক্তিমত্তা তুলনামূলকভাবে বেশ দূর্বলমানের ছিল। কখনোবা অ্যালেন মসকে একাকী বোলিং আক্রমণ পরিচালনা করতে হতো।
কাউন্টি ক্রিকেটে ২১-এর কম গড়ে ১৩০১ উইকেট দখল করেন। পাঁচ মৌসুমে শত উইকেটের মাইলফলক পৌঁছেন। ১৯৬০ সালে তার স্বর্ণালী মৌসুম অতিবাহিত হয়। ১৩.৭২ গড়ে ১৩৬ উইকেট দখল করেন তিনি। তন্মধ্যে, নর্দাম্পটনশায়ারের বিপক্ষে ৮/৩১ পান ও প্রতিপক্ষকে ৫৮ রানে গুটিয়ে দিতে প্রভূতঃ ভূমিকা রাখেন। কাউন্টি দলটির পক্ষে মাত্র তিনটি একদিনের খেলায় অংশ নিয়েছিলেন।
সমগ্র খেলোয়াড়ী জীবনে নয়টিমাত্র টেস্টে অংশগ্রহণের সুযোগ পেয়েছিলেন অ্যালেন মস। ১৫ জানুয়ারি, ১৯৫৪ তারিখে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার।
১৯৫৪ সালে প্রথমবারের মতো মেরিলেবোন ক্রিকেট ক্লাবের (এমসিসি) সদস্যরূপে ওয়েস্ট ইন্ডিজ গমন করেন। সেখানেই তিনি তার প্রথম টেস্ট খেলায় অংশ নিয়েছিলেন। ছয় বছরের অধিক সময় খেললেও মাত্র নয়টি টেস্টে অংশগ্রহণের সুযোগ হয় তার। অংশগ্রহণকৃত ঐ টেস্টগুলোয় মনোযোগের অভাব পরিলক্ষিত হয়। কেবলমাত্র শেষ দুই টেস্টেই কিছুটা ভালো খেলা উপহার দিয়েছিলেন। ১৯৬০ সালে লর্ডসে সফরকারী দক্ষিণ আফ্রিকার বিপক্ষে অনুষ্ঠিত টেস্টের প্রথম ইনিংসে ৪/৩৫ ও নটিংহামের ট্রেন্ট ব্রিজ টেস্টের দ্বিতীয় ইনিংসে ৩/৩৬ পেয়েছিলেন। তবে, এটিই তার সর্বশেষ টেস্টে উপস্থিতি ছিল।
ক্রিকেট লেখক কলিন বেটম্যানের অভিমত, অ্যালেন মস বিবেচক, উদ্যমী সুইং বোলারে ছিলেন। উপযুক্ত পরিবেশে দলকে সঞ্চালিত করতে পারতেন তিনি। লম্বাটে গড়নের অধিকারী হিসেবে ফাস্ট-মিডিয়াম বোলিং করতেন তিনি।
১৯৬৩ সালে প্রথম-শ্রেণীর ক্রিকেট থেকে অবসর নেন। এরপর তিনি বিপিসি ওয়েব অফসেট কর্পোরেশনের প্রধান নির্বাহী হিসেবে মুদ্রণ ব্যবসা পরিচালনা করেছেন। পরবর্তীতে ১৯৮৪ থেকে ২০০২ সময়কালে মুদ্রণ উপদেষ্টা হিসেবে অবৈতনিক দায়িত্ব পালন করেন।
মিডলসেক্স কাউন্টি ক্রিকেট ক্লাবের সাধারণ পরিষদের বিশ্বস্ত সদস্যের দায়িত্বে ছিলেন। ১৯৭৬ থেকে ২০০৫ সাল ও ২০০৮ থেকে ২০০৮-০৯ মৌসুম পর্যন্ত এ দায়িত্বে ছিলেন। এছাড়াও ২০১০ থেকে ২০১২ সাল অবধি নির্বাহী পরিষদের সদস্য ছিলেন অ্যালেন মস। ১৯৮৪ থেকে ১৯৯৫ সাল পর্যন্ত সম্মানীয় কোষাধ্যক্ষ এবং অর্থ ও প্রশাসনবিষয়ক উপ-কমিটির সভাপতি, ১৯৯৬ থেকে ১৯৯৯ সাল পর্যন্ত চেয়ারম্যান ও ২০০৩ থেকে ২০০৫ সাল পর্যন্ত প্রেসিডেন্টের দায়িত্ব পালন করেন। এছাড়াও, ইসিবি’র শৃঙ্খলা নির্ধারণ কমিটি ও মিডলসেক্সের আজীবন সহঃসভাপতি ছিলেন।
১৯৯৬ থেকে ২০১২ সময়কালে মিডলসেক্স ক্রিকেট বোর্ডের সভাপতির দায়িত্ব পালন করেছিলেন। এ সময়েই মিডলসেক্স কাউন্টিতে বিনোদনধর্মী খেলা পরিচালিত হয়।
১২ মার্চ, ২০১৯ তারিখে ৮৮ বছর বয়সে শান্তিপূর্ণভাবে অ্যালেন মসের দেহাবসান ঘটে। সোনিয়া নাম্নী এক রমণীর পাণিগ্রহণ করেন। এ দম্পতির গ্রাহাম ও সুজান নাম্নী সন্তান রয়েছে।
রাবণ ১

রাবণ ১ শ্রীলঙ্কার একটি লো অরবিট কিউব কৃত্রিম উপগ্রহ, যেটি শ্রীলঙ্কার প্রথম কৃত্রিম উপগ্রহ এবং যা এই কৃত্রিম উপগ্রহটি গবেষণামূলক কাজে ব্যবহৃত হচ্ছে কৃত্রিম উপগ্রহটি সিগনাস এনজি-১১ এর মাধ্যমে ২০১৯ সালের ১৭ এপ্রিল যাত্রা শুরু করে।
গবেষণাধর্মী কৃত্রিম উপগ্রহটির সাথে যুক্ত ছিলেন পেরাদেনিয়া বিশ্ববিদ্যালয় ও এশিয়ান ইন্সটিটিউট অব টেকনোলজির ইঞ্জিনিয়ারিং ফ্যাকাল্টির থারিন্দু দয়ারত্নে ও দুলানি চামিরা ভিথানাগে। স্যাটেলাইটটির ডিজাইন করা হয়েছে জাপানে। এর আয়তন ১০০০ ঘনসেন্টিমিটার ও 
ভর প্রায় ১.১ কেজি। কৃত্রিম উপগ্রহটির আয়ুষ্কাল প্রায় দেড় বছর।
কৃত্রিম উপগ্রহটি শ্রীলঙ্কা এবং আশে পাশেত দেশের বিভিন্ন অঞ্চলের ছবি তুলতে সক্ষম। কৃত্রিম উপগ্রহটি এর কৌণিক বেগ হ্রাস করতে ম্যাগনেটিক টর্কার ব্যবহার করবে।
কৃত্রিম উপগ্রহটি ১৮ ফেব্রুয়ারি জাপানি মহাকাশ অনুসন্ধান সংস্থার হাতে স্থানান্তর করা হয়। শ্রীলঙ্কার স্থানীয় সময় অনুযায়ী ১৭ এপ্রিল রাত ২ টা বেজে ১৬ মিনিটে এটি ইন্টারন্যাশনাল স্পেস স্টেশনে পৌঁছায়। স্যাটেলাইটটি নেপালের প্রথম স্যাটেলাইট 'নেপালিস্যাট-১' এর সাথে যাত্রা শুরু করেছিল। কৃত্রিম উপগ্রহটি প্রায় ৪০০ কিলোমিটার কক্ষপথে ঘুরবে এবং স্যাটেলাইটটি পাঁচটি মিশন শেষ করবে। রাবণ ১ প্রতিদিন ১৫ টি ছবি তুলতে পারবে।
ন্যানোস্যাট তথ্যভাণ্ডার অনুসারে এটি ৪৩৫ মেগাহার্টজ ব্যান্ডে বার্তা পাঠাবে। এটি রিমোট ডাটা সংগ্রহ করবে লোরা মডুলেশনের মাধ্যমেI এটি গণমাধ্যমের জন্যও ছবি তুলবে।
সেকশন সোর্স
পাঁশকুড়া জংশন রেলওয়ে স্টেশন

পাঁশকুড়া জংশন রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি পাঁশকুড়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৭০ কি.মি. দূরে স্টেশনটি অবস্থিত।
পাঁশকুড়া জংশন রেলওয়ে স্টেশনটি পশ্চিমবঙ্গের পাঁশকুড়া স্টেশন রোড, পাঁশকুড়া তে অবস্থিত। স্টেশন কোড হল (পিকেইউ)। এটি হাওড়া-খড়গপুর লাইনের একটি ব্যস্ত রেলওয়ে স্টেশন। নিকটতম স্টেশনগুলি ক্ষীরাই, রঘুনাথবাড়ী এবং নারায়ণ পাকুড়িয়া মুড়াইল এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। 
১৯৬৮ সালে পাঁশকুড়া-দুর্গাচক লাইনটি চালু হয়, যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত হয়েছিল।
হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
পাঁশকুড়াতে দক্ষিণ পূর্ব রেলের কারশেড অবস্থিত।
লাচুং

লাচুং হল ভারতের সিকিম প্রদেশে অবস্থিত একটি ছোট শহর এবং পাহাড়ি স্টেশন। তিব্বতের সীমান্তঘেরা এই স্থানটি উত্তর সিকিম জেলার মধ্যে অবস্থানরত। লাচুং লাচেন নদী এবং লাচুং নদী থেকে প্রায় উচ্চতায় অবস্থিত। লাচেন ও লাচুং উভয় নদীই তিস্তা নদীতে গিয়ে পড়েছে। রাজধানী গ্যাংটক থেকে এর দূরত্ব প্রায় ।
"লাচুং" শব্দের অর্থ "ছোট গমনোপযোগী অঞ্চল"।
শহরে ভারতীয় সেনাবাহিনীর অবস্থান রয়েছে। ১৯৫৯ সালে তিব্বত চীনা সাম্রাজ্যভুক্ত হওয়ার আগে লাচুং সিকিম এবং তিব্বতের মধ্যকার বাণিজ্যিক অঞ্চল হিসেবে ব্যবহৃত হত। ভারত সরকার পর্যটন আরম্ভ করার পর শহরটির অর্থনীতির উল্লেখযোগ্য উন্নয়ন ঘটেছে। সারাবিশ্বের পর্যটকগণ অক্টোবর থেকে মে মাস পর্যন্ত অঞ্চলটিতে ঘুরতে আসেন। মূলত ইয়ামথাং ভ্যালি, লাচুং মনাস্টেরি দেখার পথেই তারা লাচুং আসেন। লাচুংয়ের অধিকাংশ অধিবাসীই লেপচা এবং তিব্বতীয়। নেপালি, ভুটিয়া এবং লেপচা ভাষা ব্যবহৃত হয় এখানে। শীতকালে শহরটি তুষারে ঢাকা থাকে। রডোডেনড্রন ভ্যালি ট্রেকের শুরুও লাচুংয়ে, যা কিনা ইয়ামথাং ভ্যালি থেকে লাচেন ভ্যালি পর্যন্ত বিস্তৃত।
যুক্তরাজ্যের ভ্রমণকারী জোসেফ ডাল্টন হুকার ১৮৫৫ সালে প্রকাশিত "দ্য হিমালয়ান জার্নাল" পত্রিকায় লাচুংকে "সিকিমের একদম ছবির মত গ্রাম" হিসেবে আখ্যায়িত করেন। এই শহরের নিকটে ফুনিতে স্কিইং করা যায়।
শ্রেষ্ঠ চলচ্চিত্র বিভাগে জি সিনে সমালোচক পুরস্কার

শ্রেষ্ঠ চলচ্চিত্র বিভাগে জি সিনে সমালোচক পুরস্কার হল ভারতের চলচ্চিত্রের জন্য জি এন্টারটেইনমেন্ট এন্টারপ্রাইজেস প্রদত্ত বাৎসরিক পুরস্কার। সমালোচকদের ভোটে এই পুরস্কারের বিজয়ী নির্ধারিত হয়ে থাকে। ২০০৫ সালের আয়োজন থেকে জি সিনে পুরস্কারের অংশ হিসেবে বলিউডের সেরা চলচ্চিত্রসমূহকে এই পুরস্কার প্রদান করা হচ্ছে। ২০০৭ সালে এই বিভাগে কোন পুরস্কার প্রদান করা হয়নি। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি।
শ্রেষ্ঠ অভিনেতা বিভাগে জি সিনে সমালোচক পুরস্কার

শ্রেষ্ঠ অভিনেতা বিভাগে জি সিনে সমালোচক পুরস্কার হল ভারতের চলচ্চিত্রের জন্য জি এন্টারটেইনমেন্ট এন্টারপ্রাইজেস কর্তৃক প্রদত্ত বাৎসরিক পুরস্কার। সমালোচকদের ভোটে এই পুরস্কারের বিজয়ী নির্ধারিত হয়ে থাকে। ২০০৫ সালের আয়োজন থেকে জি সিনে পুরস্কারের অংশ হিসেবে বলিউডের সেরা চলচ্চিত্রসমূহকে এই পুরস্কার প্রদান করা হচ্ছে। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি।
এই বিভাগে প্রথম বিজয়ী পঙ্কজ কাপুর "মকবুল" (২০০৪) চলচ্চিত্রে অভিনয়ের জন্য এই পুরস্কার অর্জন করেন। অমিতাভ বচ্চন, রণবীর কাপুর, হৃতিক রোশন, শাহরুখ খান দুইবার করে এই পুরস্কার অর্জন করেন। সাম্প্রতিক বিজয়ী শাহরুখ খান "জাওয়ান" (২০২৩) চলচ্চিত্রে অভিনয়ের জন্য এই পুরস্কার অর্জন করেন।
রিজ আহমেদ

রিজওয়ান আহমেদ (জন্ম: ১ ডিসেম্বর ১৯৮২), এছাড়াও রিজ এমসি নামে পরিচিত, একজন ইংরেজ অভিনেতা, রাপার এবং পাকিস্তানি বংশোদ্ভূত কর্মী। একজন অভিনেতা হিসাবে, তিনি ২বার এমি মনোনয়ন থেকে ১বার এমি পুরস্কার জিতেছেন এবং ১বার গোল্ডেন গ্লোব, স্ক্রিন অ্যাক্টরস গিল্ড অ্যাওয়ার্ড এবং ৩বার ব্রিটিশ স্বাধীন চলচ্চিত্র পুরস্কারের জন্য মনোনীত হন। তিনি প্রাথমিকভাবে দ্য রোড টু গুয়ানতানামো (২০০৬), শিফটি (২০০৮), ফোর লায়ন্স (২০১০), তৃষ্ণা (২০১১), আইল ম্যানর্স (২০১২) এবং দ্য রিলাক্ট্যান্ট ফান্ডামেন্টালिস্ট (২০১৩) এর মত স্বাধীন চলচ্চিত্রগুলিতে তার অসাধারন কাজের জন্য সুপরিচিত ছিলেন।
শ্রেষ্ঠ অভিনেত্রী বিভাগে জি সিনে সমালোচক পুরস্কার

শ্রেষ্ঠ অভিনেত্রী বিভাগে জি সিনে সমালোচক পুরস্কার হল ভারতের চলচ্চিত্রের জন্য জি এন্টারটেইনমেন্ট এন্টারপ্রাইজেস কর্তৃক প্রদত্ত বাৎসরিক পুরস্কার। সমালোচকদের ভোটে এই পুরস্কারের বিজয়ী নির্ধারিত হয়ে থাকে। ২০০৫ সালের আয়োজন থেকে জি সিনে পুরস্কারের অংশ হিসেবে বলিউডের সেরা চলচ্চিত্রসমূহকে এই পুরস্কার প্রদান করা হচ্ছে। ২০০৭ সালে এই বিভাগে কোন পুরস্কার প্রদান করা হয়নি। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি।
এই বিভাগে প্রথম পুরস্কার বিজয়ী ঐশ্বর্যা রাই "রেইনকোট" (২০০৪) চলচ্চিত্রের জন্য এই পুরস্কার অর্জন করেন। ঐশ্বর্যা রাই, বিদ্যা বালান, দীপিকা পাড়ুকোন, ও আলিয়া ভাট দুইবার করে এই বিভাগে পুরস্কার অর্জন করেন।
কাদাভুল মন্দির

কাদাভুল হল ঈশ্বরের জন্য একটি প্রাচীন তামিল শব্দ। যার অর্থ "তিনি যিনি অমুসলিম এবং বহির্মুখী উভয়ই।" শিবায় সুব্রামনিয়াসস্বামী দ্বারা ১৯৭৩ সালে কাদাভুল মন্দির প্রতিষ্ঠিত হয়েছিল। কুইয় আধেনামের দুটি মন্দিরের মধ্যে এটি একটি। অন্য মন্দিরটি ইরাবন মন্দির । এখানে ৩৯ ইঞ্চি লম্বা ও ৩২০ কেজি ওজনের অখণ্ড স্ফটিক শিবলিঙ্গ রয়েছে । এটি এখনও পর্যন্ত পাওয়া সবচেয়ে বড় ছয়-পার্শ্বযুক্ত, একক-তীক্ষ্ণ স্ফটিক বলে মনে করা হয়। ভবিষ্যতে যা একদিন ইরাবন মন্দিরের মধ্যে থাকবে। মন্দিরটি ওয়াইলুয়া নদীর পাশে অবস্থিত এবং মাউন্ট ওয়াইলিয়ালে থেকে ৮ কিলোমিটার দূরে ।
হযরতউল্লাহ জাজাই

হযরতউল্লাহ জাজাই (; জন্ম: ২৩ মার্চ, ১৯৯৮) পাকতিয়ায় জন্মগ্রহণকারী প্রথিতযশা আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ডিসেম্বর, ২০১৬ সালে আন্তর্জাতিক ক্রিকেটে অভিষেক ঘটে তার। ঘরোয়া প্রথম-শ্রেণীর আফগান ক্রিকেটে বন্দ-ই-আমির রিজিওনের পক্ষে খেলছেন। ঘরোয়া ক্রিকেটে অ্যামো শার্কস ও কাবুল জোয়ান এবং বাংলাদেশ প্রিমিয়ার লিগে ঢাকা ডায়নামাইটসের পক্ষে খেলেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলছেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী তিনি।
২৭ আগস্ট, ২০১৮ তারিখে আয়ারল্যান্ডের বিপক্ষে একদিনের আন্তর্জাতিকে অভিষেক ঘটে তার। এরপূর্বে ১৬ ডিসেম্বর, ২০১৬ তারিখে সংযুক্ত আরব আমিরাতের বিপক্ষে টি২০আইয়ে অভিষিক্ত হয়েছেন হযরতউল্লাহ জাজাই। ফেব্রুয়ারি, ২০১৯ সালে আফগান ক্রিকেটের ইতিহাসে সর্বোচ্চ ব্যক্তিগত টি২০আই রান গড়েন। ২৩ ফেব্রুয়ারি, ২০১৯ তারিখে আয়ারল্যান্ডের বিপক্ষে মাত্র ৬২ বলে ১৬২ রান তুলে অপরাজিত ছিলেন তিনি।
১০ আগস্ট, ২০১৭ তারিখে গাজী আমানুল্লাহ খান রিজিওন্যাল ওয়ান ডে টুর্নামেন্টে অ্যামো রিজিওনের পক্ষে লিস্ট এ ক্রিকেটে অভিষেক ঘট হযরতউল্লাহ জাজাইয়ের। ২০ অক্টোবর, ২০১৭ তারিখে আহমদ শাহ আবদালি ৪-দিনের প্রতিযোগিতায় বন্দ-ই-আমির রিজিওনের পক্ষে প্রথম-শ্রেণীর খেলায় প্রথমবারের মতো অংশ নেন।
সেপ্টেম্বর, ২০১৮ সালে আফগান প্রিমিয়ার লিগের উদ্বোধনী আসরে কাবুল জোয়ানান দলের পক্ষে খেলার জন্যে মনোনীত হন। ১৪ অক্টোবর, ২০১৮ তারিখে বাল্খ লিজেন্ডসের বিপক্ষে এক ওভারে ছয়টি ছক্কা হাঁকান। এ সময়ে তিনি টুয়েন্টি২০ ক্রিকেটে দ্রুততম ১২ বলের অর্ধ-শতকের রেকর্ডের ভাগীদার হন। তৃতীয় খেলোয়াড় হিসেবে তিনি টি২০ খেলায় এক ওভারে ছয়টি ছক্কা হাঁকানোর অধিকারী হন। ঐ প্রতিযোগিতায় দশ খেলায় অংশ নিয়ে ৩২২ রান তুলে সর্বোচ্চ রান সংগ্রাহক হন।
অক্টোবর, ২০১৮ সালে বাংলাদেশ প্রিমিয়ার লিগের খসড়া তালিকায় ছিলেন ও ঢাকা ডায়নামাইটসের পক্ষে চুক্তিবদ্ধ হন।
২০১৬-১৭ মৌসুমে আফগান দলের সদস্যরূপে সংযুক্ত আরব আমিরাত গমন করেন। ১৬ ডিসেম্বর, ২০১৬ তারিখে দুবাইয়ে অনুষ্ঠিত সিরিজের দ্বিতীয় টি২০আইয়ে স্বাগতিক দলের বিপক্ষে অভিষেক পর্ব সম্পন্ন হয় তার। এরপর ২৭ আগস্ট, ২০১৮ তারিখে বেলফাস্টে অনুষ্ঠিত সিরিজের প্রথম ওডিআইয়ে স্বাগতিক আয়ারল্যান্ডের বিপক্ষে অভিষিক্ত হন তিনি।
আগস্ট, ২০১৮ সালে আয়ারল্যান্ড গমন করেন। মাত্র ৩৩ বলে ৭৪ রান তুলে সফরকারীদের জয় নিশ্চিত করেন তিনি। এ পর্যায়ে ২২ বলে যে-কোন আফগানের দ্রুততম টি২০আই অর্ধ-শতকের রেকর্ড গড়েন। ফেব্রুয়ারি, ২০১৯ সালে ভারতে অনুষ্ঠিত সফরকারী আয়ারল্যান্ডের বিপক্ষে আয়োজিত টি২০আই সিরিজের দ্বিতীয় খেলায় তিনি অপরাজিত ১৬২ রান তুলেন। এরফলে তিনি তার প্রথম টি২০আই সেঞ্চুরি করেন। অ্যারন ফিঞ্চের ১৭২ রানের পর এটিই দ্বিতীয় সর্বোচ্চ ব্যক্তিগত রান ও আফগান ব্যাটসম্যানদের পক্ষে সর্বোচ্চ টি২০আই রানের ইনিংসরূপে বিবেচিত। তার এ ইনিংসে ১৬টি ছক্কার মার ছিল যা রেকর্ড হিসেবে চিহ্নিত হয়ে আছে। প্রথম উইকেট জুটিতে ওসমান গণি’র সাথে ২৩৬ রান তুলেন যা টি২০আইয়ের ইতিহাসে যে-কোন জুটিতে সর্বোচ্চ সংগ্রহ। এরফলে, আফগানিস্তান দল মাত্র তিন উইকেট খুঁইয়ে ২৭৮ রান তুলে। এটিও টি২০আই খেলায় দলীয়ভাবে সর্বোচ্চ সংগ্রহ।
এপ্রিল, ২০১৯ সালে আফগানিস্তান ক্রিকেট বোর্ড ইংল্যান্ডে অনুষ্ঠিতব্য ক্রিকেট বিশ্বকাপকে ঘিরে ১৫-সদস্যবিশিষ্ট আফগানিস্তান ক্রিকেট দলের নামের তালিকা প্রকাশ করে। গুলবাদিন নায়েবের নেতৃত্বাধীন দলটিতে তিনিও অন্যতম সদস্যরূপে মনোনীত হন।